**SPRIEVODNÁ SPRÁVA**

**Vodozádržné opatrenia v  obci predajná**

**Jednostupňový projekt**

január 2019

**SPRIEVODNÁ SPRÁVA**

Obsah

[1.IDENTIFIKACNÉ ÚDAJE 3](#_Toc536114586)

[2.ZÁKLADNÉ ÚDAJE CHARAKTERIZUJÚCE STAVBU A JEJ BUDÚCU PREVÁDZKU 4](#_Toc536114587)

[2.1 Prehľad základných východiskových podkladov 4](#_Toc536114588)

[2.2 Poloha a stručná charakteristika územia 4](#_Toc536114589)

[2.3 Majetkovoprávne pomery 4](#_Toc536114590)

[2.4 Stručná charakteristika stavby 5](#_Toc536114591)

[3. VYBAVENIE STAVBY, VZNIKLÉ PRACOVNÉ NÁROKY A VZNIKLÉ ODPADY. 6](#_Toc536114592)

[3.1 Technické, prevádzkové a technologické vybavenie stavieb: 6](#_Toc536114593)

[3.2 Pracovné sily: 6](#_Toc536114594)

[3.3 Odpady 6](#_Toc536114595)

[4. ČLENENIE STAVBY 7](#_Toc536114596)

[5. VECNÉ A ČASOVÉ VÄZBY 8](#_Toc536114597)

[5.1 Vecné väzby 8](#_Toc536114598)

[5.2 Časové väzby 8](#_Toc536114599)

[6. INVESTIČNÉ NÁKLADY 9](#_Toc536114600)

# 1.IDENTIFIKACNÉ ÚDAJE

**Názov stavby** : Vodozádržné opatrenia v  obci Predajná

**Miesto stavby** : k.ú. Predajná

**Okres** : Brezno

**Investor** : Obec Predajná

**Stupeň dokumentácie** : jednostupňový projekt

**Spracovateľ** **projektovej dokumentácie**

Zodpovedný projektant : Ing. Peter Brtko

Spracovateľ : Ing. Matúš Stoklasa

Koordinácia projektu : Ing. Tomáš Gibala, PhD.

# 2.ZÁKLADNÉ ÚDAJE CHARAKTERIZUJÚCE STAVBU A JEJ BUDÚCU PREVÁDZKU

## 2.1 Prehľad základných východiskových podkladov

1. Výškopisné a polohopisné podklady dotknutého územia poskytnuté obcou,

2. Predbežný prieskum a obhliadky lokality

3. Príslušné STN a ostatná súvisiaca legislatíva

## 2.2 Poloha a stručná charakteristika územia

Územie obce sa nachádza v západnej časti okresu Brezno, v severovýchodnej časti Banskobystrického kraja v doline Hrona. Hornatý povrch katastra obce tvoria treťohorné horniny, s kvartérnym pokryvom. V zmysle regionálneho geologického členenia Západných Karpát je širšie záujmové územie súčasťou Alpsko-himalájskej, podsústavy Karpaty, provincie Západné Karpaty, subprovincie Vnútorné Západné Karpaty, oblasti Horehronské podolie.

Na klimatické pomery vplýva kotlinový charakter územia a sú ovplyvnené priľahlými horstvami. Kataster spadá do mierne teplej klimatickej oblasti, okrsok je mierne teplý, vlhký s chladnou až studenou zimou. Priemerne má menej ako 50 letných dní za rok s denným maximom vzduchu nad 25°C. Januárový priemer teplôt je nad -3°C, júlový priemer je nad 16°C. Najchladnejšie územia sú v najnižších polohách, v údolí Hrona a ostatných tokov. Ochladzovanie týchto území zvýrazňuje aj výskyt teplotných inverzií v nižších polohách. In-verzie možno pozorovať hlavne v najnižších tvaroch reliéfu a vyskytujú sa priemerne 190 dní v roku.

Množstvo zrážok v území závisí od nadmorskej výšky. Vo Veporských vrchoch je priemerný ročný úhrn zrážok 1000 mm, v oblasti Nízkych Tatier 1400 mm. Priemerné úhrny sú v nadmorskej výške 450 m. n. m. 800 mm, vo výške 800 m. n. m. 806 mm, vo výške 900 m. n. m. 911 mm. Minimum zrážok padne v januári až februári, najviac v máji až júli. Aj výška snehovej pokrývky a dĺžka jej trvania závisí od nadmorskej výšky územia a od orientácie svahov územia. V údolí Hrona je to od 30 do 60 dní v roku.

## 2.3 Majetkovoprávne pomery

Lokalizácia navrhovaného opatrenia je na pozemkoch vo vlastníctve obce Predajná, resp. na pozemkoch v dlhodobom nájme obce. Jedná sa o parcely číslo: KN-C: 1059, 1042/1, 1937 a 1938 a parcely KN-E: 321/3, 1125/8, 1131/2, 1133/1 a 1172/2.

## 2.4 Stručná charakteristika stavby

Riešené vodozádržné opatrenie predstavuje jedinú aktivitu rozdelenú na tri stavebné objekty

- Odvodnenie časti ulice Bečov a vytvorenie bioretenčného prvku – dažďovej záhrady (SO1)

- Odvodnenie časti ulice Borgondia a vytvorenie bioretenčného prvku – dažďovej záhrady (SO2)

- Odvodnenie časti ulice Farská a vytvorenie bioretenčného prvku – dažďovej záhrady (SO3)

- Odvodnenie časti ulice Kalvárska (pri moste) a vytvorenie bioretenčného prvku – dažďovej záhrady (SO4)

Uvedené objekty predstavujú riešenie súčasného stavu odvádzania zrážkových vôd z priľahlých ulíc (jestvujúce priekopy buď neexistujú, alebo sú zanesené), ktoré sú voľné zaústené na terén a odtekajú do okolia.

Vodozádržné opatrenia opatrenia majú funkciu znižovania povrchového odtoku zrážkových vôd a ich uchovania v mieste dopadu ale aj celkový pozitívny vplyv na klímu územia. Podružnou funkciou je tak nielen znižovanie povrchového odtoku pod projektovanými objektami, ale predovšetkým ochrana územia z pohľadu jeho celkovej environmentálnej štruktúry a zlepšenie jeho odolnosti voči klimatickej zmene.

# 3. VYBAVENIE STAVBY, VZNIKLÉ PRACOVNÉ NÁROKY A VZNIKLÉ ODPADY.

## 3.1 Technické, prevádzkové a technologické vybavenie stavieb:

Stavby budované v riešenom území budú slúžiť v prevažnej miere na zachytenie a odvedenie zrážkových vôd v mieste ich dopadu a následne na podružné funkcie stabilizačných, protieróznych a environmentálne prospešných opatrení a ich technologické a prevádzkové vybavenie bude pozostávať len pre účely zabezpečenia tejto funkcie pri riešení transformácie povrchového odtoku.

## 3.2 Pracovné sily:

V riešenom území sa predpokladá priamo vznik menšieho počtu pracovných miest v oblasti technicko-prevádzkovej vybavenosti, prípadne bude táto riešená internými kapacitami obce.

Rozvoj pracovných miest súvisí so službami na zabezpečenie prevádzky a údržby funkcií vodozádržných opatrení:

o údržba stavebných objektov

o odstraňovanie náletových krovín a travín

o odvoz a likvidácia prípadného zachyteného materiálu – splavenín a plavenín

## 3.3 Odpady

Prevádzku navrhovaných opatrení je skoro možné charakterizovať ako bezodpadovú. Vzniknuté odpady budú prevádzkového charakteru, v minimálnych množstvách, resp. ich likvidácia bude riešená v zmysle čo najekologickejšieho hospodárenia – zachytené sedimenty – pôdny materiál je možné použiť na spätný zásyp eróznych rýh a výmoľov v katastri obce.

Odpady, ktoré budú vznikať počas výstavby vodozádržných opatrení a ich prevádzky možno charakterizovať a určiť z týchto činností:

• Stavebná činnosť počas výstavby

• Údržba zelene a stavebných objektov

Kategorizácia odpadov v zmysle zákona č.79/2015 Z. z. o odpadoch v znení neskorších predpisov a nadväzujúcich právnych noriem je uvedená v Súhrnnej technickej správe.

# 4. ČLENENIE STAVBY

Stavba pozostáva z jediného stavebného objektu:

SO1 - Odvodnenie časti ulice Bečov a vytvorenie bioretenčného prvku – dažďovej záhrady

SO2 - Odvodnenie časti ulice Borgondia a vytvorenie bioretenčného prvku – dažďovej záhrady

SO3 - Odvodnenie časti ulice Farská a vytvorenie bioretenčného prvku – dažďovej záhrady

SO4 - Odvodnenie časti ulice Kalvárska (pri moste) a vytvorenie bioretenčného prvku – dažďovej záhrady

# 5. VECNÉ A ČASOVÉ VÄZBY

## 5.1 Vecné väzby

Význam navrhovaného vodozádržného opatrenía je nielen lokálneho charakteru a bude určený na zlepšenie stavu životného prostredia a stabilizáciu, resp. pomoc pri riešení problematiky vodnej bilancie územia. Opatrenie má okrem technickej funkcie zníženia povrchového odtoku aj iné environmentálne vplyvy – podpora stabilizácie územia z pohľadu zmiernenia následkov klimatických zmien.

Navrhovaný stavebný objekt bude dopravne prepojený na miestne komunikácie.

## 5.2 Časové väzby

Vodozádržné opatrenia v obci Predajná sa budú budovať' ako stavby trvalé.

Investor predpokladá zahájiť' stavbu ihneď po vydaní stavebného povolenia a obdržania súhlasného stanoviska ohľadom financovania projektu, pre ktoré bude prebiehať' činnosť' pri riešení projektu a povoľovacích konaní v 1. Q / 2019.

Predpokladaný čas zahájenia výstavby: 3.Q / 2019.

Výstavba bude prebiehať' postupne v závislosti od odsúhlaseného harmonogramu vybratého stavebného dodávateľa.

Odovzdávanie jednotlivých stavebných objektov do prevádzky bude rozdelené tak, aby boli tieto stavebné objekty zabezpečené komplexnou infraštruktúrou podľa potreby ich prevádzky, vyjadrení a povolení orgánov činných v schvaľovacích a povoľovacích procesoch a platnej legislatívy v tejto oblasti stavebných investícií.

Pred zahájením výstavby bude vybudované zariadenie na prípravu staveniska a výstavbu a objektov eliminujúcich vplyv výstavby na okolité životné prostredie. Rovnako budú vytýčené inžinierske siete, ktoré ich správcovia zistia počas povoľovacieho konania.

# 6. INVESTIČNÉ NÁKLADY

Rozpočtové náklady stavebnej časti jednotlivých objektov sú v celkovej výške 0,2 mil. EUR.

Vypracoval : Ing. Matúš Stoklasa